WHA แย้ม Q2 โต 29% แตะ 360 ลบ. ดันทั้งปีทะลุ 3.3 พันลบ. รับยอดโอนที่ดินพุ่ง
WHA แย้มผลงานไตรมาส 2/65 โต 29% แตะ 360 ลบ. ดันทั้งปีทะลุ 3.3 พันลบ. รับยอดโอนที่ดินพุ่ง-รับรู้กำไรขายทรัพย์เข้ากอง WHART และ WHAIR แนะซื้อเป้า 4 บาท
WHA แย้มผลงานไตรมาส 2/65 โต 29% แตะ 360 ลบ. ดันทั้งปีทะลุ 3.3 พันลบ. รับยอดโอนที่ดินพุ่ง-รับรู้กำไรขายทรัพย์เข้ากอง
27 ก.ค. 2565

บล.เคทีบีเอสที ระบุในบทวิเคราะห์วันนี้ (27 ก.ค.65) ว่า บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA มองเป็นกลางต่องานประชุมนักวิเคราะห์วานนี้ จากแนวโน้มผลการดำเนินงานที่ยังเป็นไปตามคาด โดยประเมินกำไรปกติ ไตรมาส 2/2565 ที่ 360 ล้านบาท (โต 29% เทียบช่วงเดียวกันของปีก่อน และ ลดลง 10% เทียบไตรมาสก่อนหน้า) โดยเป็นผลมาจาก 1.) ยอด transfer ที่ปรับตัวดีขึ้น ตามการเดินทางระหว่างประเทศที่สะดวกขึ้น, 2) รับรู้ส่วนแบ่งจากโรงไฟฟ้าดีขึ้น เทียบไตรมาสก่อนหน้า จากไม่มีการปิดซ่อมบำรุง Gheco-I และต้นทุนถ่านหินที่ปรับตัวลง และได้ผลบวกค่า Ft ที่เพิ่มขึ้น
ขณะที่ 3) ค่าใช้จ่ายดอกเบี้ยจะสูงขึ้นจากการออกหุ้นกู้เพิ่มคงกำไรปกติปี 2565 ที่ 2.8 พันล้านบาท ทรงตัวเทียบช่วงเดียวกันของปีก่อน โดยกำไรจะเพิ่มขึ้นมากในไตรมาส 4/2565 เป็นปกติจากยอดโอนที่ดินที่เพิ่มขึ้นและรับรู้กำไรจากการขายทรัพย์เข้ากอง WHART และ WHAIR (เดิม HREIT) ในขณะที่กำไรสุทธิปี 2566 คาดขยายตัวเพิ่มขึ้น 19% เทียบช่วงเดียวกันของปีก่อน อยู่ที่ 3.3 พันล้านบาท
ทั้งนี้ประเมินว่ายอด presale ปี 2565 มีโอกาสสูงกว่าที่คาดที่ 850 ไร่ และจะบวกต่อยอด transfer ในปี 2566 ที่จะเพิ่มขึ้นอย่างแข็งแกร่ง จากยอดพรีเซล ครึ่งแรกปี 2565 ที่ 506 ไร่ และมีลูกค้ารายใหญ่ที่คาดว่าจะเจรจาแล้วเสร็จในครึ่งหลังปี 2565 จำนวน 500 ไร่ ราคาหุ้นใกล้เคียง SET ในช่วง 1 เดือนที่ผ่านมา
ทั้งนี้ คงคำแนะนำ “ซื้อ” จากผลการดำเนินงานที่จะกลับมาขยายตัวเป็น double digit ที่สูง โดยเฉพาะธุรกิจนิคมที่จะมียอด presale และ transfer ที่เพิ่มขึ้นสูง ภายหลังที่มีการยกเลิก Thailand pass สำหรับชาวต่างชาติ รวมทั้งได้ผลบวกจากมาตรการส่งเสริมการผลิต และขายรถ EVในประเทศ นอกจากนี้ ราคาหุ้นปัจจุบันยังน่าสนใจเทรดต่ำเพียงจาก PBV ที่ระดับ 1.4 เท่า คงคำแนะนำ “ซื้อ” ราคาเป้าหมาย 4.00 บาท